CELEX: 32005D0685
Language: da
Date: 2005-07-22 00:00:00
Title: 2005/685/EF: Kommissionens beslutning af 22. juli 2005 om dispensation til nogle medlemsstater med hensyn til de statistikker, der skal udarbejdes for referenceårene 2004 og 2006 i henhold til forordning (EF) nr. 1450/2004 (meddelt under nummer K(2005) 2772)   (EØS-relevant tekst)

8.10.2005   
            
            
               DA
            
            
               Den Europæiske Unions Tidende
            
            
               L 264/1
            
         
      KOMMISSIONENS BESLUTNING
   
   af 22. juli 2005
   om dispensation til nogle medlemsstater med hensyn til de statistikker, der skal udarbejdes for referenceårene 2004 og 2006 i henhold til forordning (EF) nr. 1450/2004
   
      (meddelt under nummer K(2005) 2772)
   
   (Kun den franske, den græske, den italienske, den maltesiske og den tyske udgave er autentiske)
   (EØS-relevant tekst)
   (2005/685/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Kommissionens forordning (EF) nr. 1450/2004 af 13. august 2004 om gennemførelse af Europa-Parlamentets og Rådets beslutning nr. 1608/2003/EF om produktion og udvikling af fællesskabsstatistikker om innovation (1), særlig afsnit 8 i bilaget til forordningen, og
   ud fra følgende betragtninger:
   
               (1)
            
            
               Forordning (EF) nr. 1450/2004 indeholder referencerammerne for fælles standarder, definitioner og klassifikationer for udarbejdelse af fællesskabsstatistikker om innovation, som skal bidrage til at opnå en høj kvalitet i de statistiske resultater fra medlemsstaterne i overensstemmelse med disse standarder, definitioner og klassifikationer.
            
         
               (2)
            
            
               I afsnit 8 i bilaget til forordning (EF) nr. 1450/2004 bestemmes det, at Kommissionen, hvis det er nødvendigt at foretage større tilpasninger af de nationale statistiske systemer, kan give dispensation til medlemsstaterne angående de statistikker, som skal udarbejdes for referenceåret 2004. Yderligere dispensationer kan gives vedrørende dækningen af de økonomiske aktiviteter i henhold til NACE rev. 1.1 eller opdelingen i størrelsesklasser af de statstikker, som skal udarbejdes for referenceåret 2006.
            
         
               (3)
            
            
               Myndighederne i Grækenland, Frankrig, Italien, Malta og Østrig har anmodet om sådanne dispensationer.
            
         
               (4)
            
            
               I henhold til de oplysninger, som Kommissionen (Eurostat) har modtaget, skyldes anmodningerne fra de pågældende medlemsstater det forhold, at det er nødvendigt for dem at foretage større tilpasninger af deres nationale statistiske systemer.
            
         
               (5)
            
            
               De dispensationer, som der er anmodet om, bør derfor gives —
            
         VEDTAGET FØLGENDE BESLUTNING:
   Artikel 1
   Der gives dispensation til Grækenland, Frankrig, Italien, Malta og Østrig som fastlagt i bilaget til denne beslutning.
   Artikel 2
   Denne beslutning er rettet til Den Hellenske Republik, Den Franske Republik, Den Italienske Republik, Republikken Malta og Republikken Østrig.
   
      Udfærdiget i Bruxelles, den 22. juli 2005.
      
         
            På Kommissionens vegne
         
         Joaquín ALMUNIA
         
         
            Medlem af Kommissionen
         
      
   
   
      (1)  EUT L 267 af 14.8.2004, s. 32.
   
      BILAG
      DISPENSATIONER
      
                  Land
               
               
                   
               
            
                  Grækenland
               
               
                  For de fællesskabsstatistikker om innovation, der skal udarbejdes for referenceåret 2004: Den indsendelsesfrist, der er anført i afsnit 6 i bilaget til forordning (EF) nr. 1450/2004, ændres til 20 måneder i stedet for 18 måneder.
               
            
                  Frankrig
               
               
                  For de fællesskabsstatistikker om innovation, der skal udarbejdes for referenceåret 2006: for alle resultater, undtagen dem, der vedrører hovedafdeling D i NACE rev. 1.1 og størrelsesklassen 10-49 ansatte.
               
            
                  Italien
               
               
                  For de fællesskabsstatistikker om innovation, der skal udarbejdes for referenceåret 2006: Resultaterne opdeles ikke efter økonomisk aktivitet efter NACE rev.1.1 eller efter størrelsesklasse.
               
            
                  Malta
               
               
                  For de fællesskabsstatistikker om innovation, der skal udarbejdes for referenceåret 2004: Der indsendes ingen resultater.
                  For de fællesskabsstatistikker om innovation, der skal udarbejdes for referenceåret 2006: Resultaterne opdeles ikke efter økonomisk aktivitet efter NACE rev.1.1 eller efter størrelsesklasse.
               
            
                  Østrig
               
               
                  For de fællesskabsstatistikker om innovation, der skal udarbejdes for referenceåret 2004: Referenceåret ændres til 2005 i stedet for 2004.